MEMORIE - CLASSE DI SCIENZE MORALI, STOR. E FILOL., SERIE II, VOL. LXV, N. 1. 31 



Piroin, Ethonemque, via qua flectat Eoum 



Ut modo lenta, modo fortia lora premat; 

 Semita directos vitanda ut quinque per arcus, 



Ut geminos inter plaustra regenda polos; 

 Quae fugiant aeque subjectam Aquilonibus Arcton, 



Aeque Austrum, ut medio tutius ire queat. 

 Talia mendaces finxere per ocia curae, 



Quas urbs Romulidum Spartaque prisca tulit, 

 Cum verum oblitae falso fucare lepore 



Cuncta ausae et levibus spargere cuncta jocis. 

 Credita quae quondam veterum deliria vatum, 



Illusa et vanis fabula imaginibus, 

 Historiam Galli, historiam fecere Britanni, 



Prae reliquis fecere Ausones historiam. ; 



Nulla quidem res est mortalibus ardua: coelum, 



Coelum ipsum insueta quaerimus ire via. 

 Impulit Architae ad nubes ars mira columbas, 



Unde tarentinae jam stupuere plagae. 

 Visae ope Montani volucres ex aere volantes, 



Maximus unde olim Karolus haesit hians, 

 Et Trasimeni ripae videre volatus, 



Oraque romano sanguine facta rubens. 

 Kircherides vacuas fertur circum isse per auras, 



In gyrum alternas machina agente rotas. 

 Lana prior cymbam miranda condidit arte, 



Carbasa quae medio panderet alta polo. 

 Proin Montgolferius, longo proin Karolus usu 



Ignis ope in melius grande redegit opus. 

 Rozeridem liquidum tentantes aera primum 



Merceridem et stupidis Sequana vidit aquis. 

 Mox Andrianidem Insubriae regina volantem 



Mirata adtonitis usque superciliis. 

 Ipse et Blanchardus pennati remigis usu 



Audax aligeras est imitatus aves ; 

 Daedaleasque vovens artes, mentitaque vincla, 



Jam nullas proprio nomine signat aquas. 

 Aemulas his vitreas Lunardtjs ad Aesaris undas, 



Lunakdus veterum fama Boactiadon, 

 Quo terrarum usquam jam non praestantior alter 



A Thamesi algentes usque aquilonigenas, 

 Oenotria mirante, novo trans nubila nisu 



Aérium mira dirigit arte globum. 

 Ergo age; sume animos, immissa canalibus imis 



Flammea jam celeres elevat aura globos. 

 Elevat et jam jam solvens a littore funem 



Cymba anceps spatiis fluctuat aèreis. 

 Alternus flabri impulsus magis urget, eundo 



Acquirit vires navis adacta novas. 



